Corvus (Stärebild)

De Kueb (latäin Corvus) ass e Stärebild südlech vum Himmelsequator.

 Beschreiwung 
De Corvus ass e klengt Stärebild nërdlech vum Stärebild Hydra. Déi véier hellste Stäre mat enger visueller Magnitude ëm 3 m maachen e Véiereck.

Déi bescht Observatiounszäit sinn d'Méint Mäerz bis Mee.

 Geschicht 

De Corvus gehéiert zu den 48 Stärebiller aus der anticker Astronomie, déi schonn dem Ptolemäus bekannt waren.

 Meteorstréim 

De Meteorstroum vun de Corviden kann ëm de 27. an 28. Juni observéiert ginn.

 Himmelsobjeten 

 Stären 

 B F Numm o. aner Bezeechnungen Gréisst Lj Spektralklass γ 4 Gienah, Gienah Ghurab 2,59m 190 B8 III β 9 Kraz 2,65m 140 G5 II  δ 7 Algorab 2,94m 120 B9 V ε 2 Minkar 3,02m 140 K2 III α 1 Alchibah 4,02m 49 F2 IV ζ 5  5,20m 360  η 8  4,30m    3  5,45m    6  5,66m  

Den γ Corvi ass mat enger visueller Magnitude vun 2,6m den hellste Stär am „Kueb“. Hien ass 190 Liichtjoer vun eis ewech an e liicht blo-wäiss. De Stär gehéiert zu der Spektralklass B8.

Den Numm Gienah ass arabesch a bedeit „Flillek“.

96 Liichtjoer wäit ewech läit de β Corvi (Kraz). Et ass e giele Stär a gehéiert zu der Spektralklass G5.

Och d'Nimm vun de Stäre Minkar (ε Corvi) an Alchiba (α Corvi) sinn arabesch a bedeite Schniewel an Zelt.

 Duebelstären 

 System Gréissten Ofstand δ 3,0m/9,2m " ζ 5,2m/13,7m  

Den δ Corvi (Algorag kënnt vum arabeschen al-ġurāb, „de Kueb“). Et ass en Duebelstäresystem op enger Distanz vu ronn 120 Liichtjoer.

 Verännerlech Stären 

 Objet Gréisst Period Typ R 6,7m–14,4m 317 Deeg Mira-Stär 

Den R Corvi ass e laangperiodesche verännerleche Stär vum Typ Mira. Iwwer en Zäitraum vun 317 Deeg verännert hie seng Hellegkeet vu 6,7 bis 14,4m.

 Messier- an NGC-Objeten 

 Messier (M) NGC aner Gréisst Typ Numm  4038 10,5m Galaxie Antennegalaxie  4039 10,5m Galaxie Antennegalaxie  4361 10,5m Planetareschen Niwwel 

Am Corvus ass d'Galaxiëkoppel NGC 4038 an den NGC 4039. Déi zwou Galaxië goufen duerch déi géigesäiteg Gravitatiounswierkung staark verformt, woubäi op laangbeliichte Fotoen, zwéin dënn Fiedem siichtbar ginn, déi un Antennen erënneren.

De Planetareschen Niwwel NGC 4361 läit op enger Distanz vu 4.300 Liichtjoer. An hirem Zentrum ass en 12,8m hellen Zentralstär, e Wäissen Zwerg, ze gesinn.

 Kuckt och 

 Um Spaweck 

Kategorie:Stärebiller
Kategorie:Stärebild Corvus